Lovise Amdam

Lovise Amdam (født Gunnvor Lovise 1953) er en norsk tegner og maler fra Sjøholt i Møre og Romsdal. Hun arbeider i et romantisk figurativt formspråk, og hennes motiver er mennesker og naturskildringer.

Senere er hennes formspråk dreid mot det ekspressjonistiske og med et abstrakt uttrykk, der bildene fremdeles kan ha mennesker og dyr i motivene.

 Utdanning 
Lovise Amdam begynte sin utdanning innen reklame- og dekoratørfaget ved Borgund yrkesskule (1969–70). Kunstner og jazzmusiker Einar Årø var lærer. Senere studerte hun ved Nordenfjeldske kunstakademi i Trondheim (1974–77). Hun studerte også ett år på grafikkavdelingen ved Vestlandets kunstakademi, Bergen (1978–79), under Morten Krohg og Kjell Nupen. 

 Liv og arbeid 
Tidlig på 1970-tallet arbeidet hun i nær ett år som avistegner i Sunnmørsposten. Hun etablerte seg med eget verksted og kunstgalleri på Åndalsnes. 

Hennes motiver er ofte mennesker og naturen. Hun arbeider i et romantisk figurativt formspråk, og teknikkene er ofte tørrpastell og akrylmaling. Amdam er medlem i Bildende Kunstnere Møre og Romsdal (BKMR) og Norske Billedkunstnere (NBK). 

 Utstillinger og innkjøp 
Lovise Amdam  har hatt flere separatutstillinger og vært med på flere kollektive utstillinger. Hun har blitt innkjøpt og har mottatt stipend.

 Seperatutstillinger 

 Siegelinds galleri og verksted,Ålesund 1977.
 Galleri 83,Ålesund 1986. 
 MRBK Møre og Romsdal kunstnersenter Molde 1993. 
 Fjellfestivalkunstner Rauma kunstlag 2020.

 Referanser 

 Eksterne lenker 
 KIK - kunstnernes informasjonskontor

Kategori:Norske malere
Kategori:Norske tegnere
Kategori:Personer fra Ørskog kommune
Kategori:Kvinnelige malere